
Uusküla põik T5 maaüksuse 
munitsipaalomandisse taotlemine
ja maa sihtotstarbe määramine 

1. Asjaolud ja menetluse käik  

Kreenholmi- 26. Juuli- Uusküla- Oru kvartali maa-ala detailplaneering on kehtestatud Narva Linnavolikogu 21.04.2009 otsusega nr 56, milles on planeeritud elamumaa sihtotstarbega krunt (pos 30), et liita see kõrvalasuva elamumaa kinnistuga. Detailplaneeringus kavandatu järgi liitmine ei õnnestunud, sest Vabariigi Valitsuse 22.02.2007.a määruse nr 50 „„Maareformi seaduse“ § 22 lõikes 12 sätestatud maa erastamise kord“ järgi, millega reguleeritakse piirneva vaba maatüki erastamist, peab maade kaasomandisse kuuluva kinnistu liitmiseks olema kõikide omanike nõusolek.
Parkimisprobleemi lahenduse leidmiseks otsustati ülalmainitud krunt taotleda linna munitsipaalomandisse. Linna üldplaneeringus, mis on kehtestanud 24.01.2013.a Narva Linnavolikogu otsusega nr 3 määrati maa-alale maakasutuse sihtotstarbeks transpordimaa. Narva Linnavalitsuse 02.10.2013.a korraldusega nr 928-k määrati maaüksusele aadress Narva linn, Uusküla põik T5. Narva Linnavalitsus esitas Narva Linnavolikogu 05.12.2013.a otsuse nr 112 „Uusküla põik T5 maaüksuse munitsipaalomandisse taotlemine ja katastriüksuse sihtotstarbe määramine“ alusel taotluse keskkonnaministrile.
Maa-amet keskkonnaministeeriumi volitatud esindajana tagastas taotlemise toimiku, kuna nende arvamusel, kui detailplaneeringu elluviimiseks huvi puudub ning kohalik omavalitsus soovib nimetatud maaüksust taotleda munitsipaalomandisse üldplaneeringu alusel transpordimaana on vaja munitsipaalomandisse taotletavate maaüksuste osas kehtestatud detailplaneering kehtetuks tunnistada.
Kuivõrd detailplaneeringu kehtetuks tunnistamise menetlus on pikaajaline protsess ja kuna liitmine detailplaneeringus kavandatu järgi ei õnnestunud, tuleb lähtudes sellest, et Uusküla põik T5 maaüksusel asuvad munitsipaalomandis olevad sõidu- ja kõnniteed  taotleda maaüksus linna munitsipaalomandisse linna omandis olevate ehitiste aluse ning neid teenindava maana.

Munitsipaalomandisse taotlemise eesmärgil on 16.12.2015.a koostatud maa piiride ettepanek, mis on 23.12.2015.a kooskõlastatud Ida-Maavanema poolt.

Et taotleda Uusküla põik T5 maaüksust munitsipaalomandisse on vaja lähtudes Vabariigi Valitsuse 02.06.2006.a määruse nr 133 „Maa munitsipaalomandisse andmise kord“ §6 lõikest 1 kohaliku omavalitsuse volikogu vastavat otsust, mille alusel linnavalitsus esitab maa munitsipaalomandisse andmise otsustajale taotluse.
Tulenevalt nimetatud korra § 6 lõike 3 punktist 6, mille kohaselt munitsipaalomandisse taotlemise toimik peab sisaldama kohaliku omavalitsusüksuse otsust sihtotstarbe määramise kohta, tuleb taotletavale maale määrata maa sihtotstarve. Kuna maaüksusel asuvad tänavarajatised on  maaüksuse senine maakasutuse otstarve transpordimaa.

Seoses Uusküla põik T5 maaüksuse munitsipaalomandisse taotlemise põhjenduste muutumisega on  otstarbekas tunnistada Narva Linnavolikogu 05.12.2013.a otsus nr 112 „Uusküla põik T5 maaüksuse munitsipaalomandisse taotlemine ja katastriüksuse sihtotstarbe määramine“ kehtetuks.

2. Õiguslikud alused
2.1 Asjaõigusseaduse rakendamise seaduse §13 lõike 3 kohaselt ehitise omanikul on õigus saada maa omanikuks maareformi seaduses sätestatud alustel ja korras.

2.2 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa.

2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.4 Narva Linnavolikogu 24.01.2013.a otsusega nr 3 kehtestatud linna üldplaneeringu seletuskirja punkti 3.1 kohaselt üldplaneeringu ellurakendamisel võib olemasolevaid krunte ja kinnistuid kasutada edasi nende  senise sihtotstarbe järgi. 

2.5 Juhindudes maakatastriseaduse § 18 lõikest 6, Vabariigi Valitsuse 02.06.2006.a määrusest 
nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”.

2.6 Haldusmenetluse seaduse §68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

3. Otsus
3.1 Taotleda Narva linna munitsipaalomandisse Uusküla põik T5 maaüksus (lisa 1), ligikaudse 
 pindalaga 2 100 m2. 
3.2 Määrata Uusküla põik T5 maaüksusele maa sihtotstarbeks transpordimaa (007;L).

4. Rakendussätted

4.1 Tunnistada kehtetuks Narva Linnavolikogu 05.12.2013.a otsus nr 112 „Uusküla põik T5 maaüksuse munitsipaalomandisse taotlemine ja katastriüksuse sihtotstarbe määramine“.

4.2 Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.
4.3 Maavanema jaatava vastuse korral moodustada linnavalitsusel käesoleva otsuse punktis 3.1 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.

4.4 Otsus jõustub teatavakstegemisest.

4.5 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

